CELEX: 32017R1477
Language: lv
Date: 2017-08-11 00:00:00
Title: Komisijas Īstenošanas regula (ES) 2017/1477 (2017. gada 11. augusts), ar kuru groza Regulu (EK) Nr. 1051/2009 par atsevišķu preču klasifikāciju kombinētajā nomenklatūrā

17.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 211/6
            
         KOMISIJAS ĪSTENOŠANAS REGULA (ES) 2017/1477
   (2017. gada 11. augusts),
   ar kuru groza Regulu (EK) Nr. 1051/2009 par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:
   
               (1)
            
            
               ar Regulu (EK) Nr. 1051/2009 (2) Komisija klasificēja jaunu četrriteņu transportlīdzekli, kas aprakstīts minētās regulas pielikuma tabulas 2. punkta pirmajā ailē, ar KN kodu 8701 90 90.
            
         
               (2)
            
            
               Lietā C-91/15 Kawasaki
                   (3) Tiesa lēma, ka Regulas (EK) Nr. 1051/2009 pielikuma tabulas 2. punkts nav spēkā, ciktāl tas klasificē attiecīgo transportlīdzekli apakšpozīcijā 8701 90 90 kombinētajā nomenklatūrā, kas izklāstīta Padomes Regulas (EEK) Nr. 2658/87 (4) I pielikumā, kurā grozījumi izdarīti ar Komisijas Regulu (EK) Nr. 948/2009 (5), nevis minētās kombinētās nomenklatūras apakšpozīcijās 8701 90 11 līdz 8701 90 39.
            
         
               (3)
            
            
               Juridiskās noteiktības labad ir lietderīgi svītrot noteikumus, kas vairs nav piemērojami Savienības tiesību sistēmā. Tāpēc noteikums, kas atzīts par spēkā neesošu, būtu jāsvītro, lai novērstu iespējamas atšķirības atsevišķu transportlīdzekļu tarifu klasifikācijā un nodrošinātu vienotu kombinētās nomenklatūras piemērošanu Savienībā.
            
         
               (4)
            
            
               Tāpēc Regula (EK) Nr. 1051/2009 būtu attiecīgi jāgroza.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1051/2009 pielikuma tabulas 2. punktu svītro.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 11. augustā
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ģenerāldirektorāta
         
         
            ģenerāldirektors
         
         Stephen QUEST
      
   
   
      (1)  OV L 269, 10.10.2013., 1. lpp.
   
   
      (2)  Komisijas 2009. gada 3. novembra Regula (EK) Nr. 1051/2009 par atsevišķu preču klasifikāciju kombinētajā nomenklatūrā (OV L 290, 6.11.2009., 56. lpp.).
   
      (3)  Tiesas 2016. gada 22. septembra spriedums, Kawasaki Motors Europe, C-91/15, ECLI:EU:C:2016:716.
   
      (4)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
   
      (5)  Komisijas 2009. gada 30. septembra Regula (EK) Nr. 948/2009, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L 287, 31.10.2009., 1. lpp.)